***Proiect***

**LEGE**

**pentru modificarea Legii nr. 1540/1998 privind plata pentru poluarea mediului**

Parlamentul adoptă prezenta lege organică.

**Art. I.** – Legea nr. 1540/1998 privind plata pentru poluarea mediului (Monitorul Oficial al Republicii Moldova, 1998, nr. 54–55, art. 378), cu modificările ulterioare, se modifică după cum urmează:

1. La articolul 3:

Noțiunile de ambalaj primar, ambalaj primar compozit și ambalaj secundar se exclud.

Se completează cu următoarele noțiuni:

”*ambalaje* - produse realizate din orice materiale, de orice natură, utilizate pentru a conține, a proteja, a manevra, a prezenta și a furniza bunurile, de la materii prime la bunuri prelucrate, de la producător la utilizator sau la consumator, utilizate ca ambalaje primare, ambalaje secundare, ambalaje terțiare și ambalaje de desfacere. Articolele „nereturnabile” utilizate în aceleași scopuri, de asemenea, se consideră ambalaje.

Produsele se consideră a fi ambalaje dacă se respectă unul din următoarele criterii:

- un obiect se consideră ambalaj dacă îndeplinește condițiile din definiție fără prejudiciul altor funcții pe care acesta le poate îndeplini suplimentar, în măsura în care acesta nu face parte integrantă din produs, fiind necesar pentru a conține, a susține sau a păstra produsul pe toată durata de viață a acestuia, iar toate elementele sale sunt destinate a fi utilizate, consumate sau eliminate împreună cu produsul;

- obiectele proiectate și destinate a fi umplute la punctele de vânzare, precum și obiectele „de unică folosință", vândute umplute sau destinate a fi umplute în punctele de desfacere, sunt considerate ambalaje dacă îndeplinesc funcția de ambalare;

- componentele ambalajelor și elementele auxiliare integrate în ambalaje sunt considerate ca parte din ambalajul în care sunt integrate. Elementele auxiliare agățate direct de produs sau atașate de acesta care îndeplinesc funcții de ambalaj sunt considerate ambalaje dacă nu sunt parte integrantă a produsului și dacă nu toate elementele lor sunt destinate a fi utilizate, consumate sau eliminate împreună cu produsul.

*ambalaj compozit -* înseamnă un ambalaj confecționat din două sau mai multe straturi de materiale diferite care nu pot fi separate manual, formând o singură unitate integrală, constituită dintr-un recipient interior și un înveliș exterior, care este umplută, depozitată, transportată și golită ca atare.

*ambalaj primar* – ambalaj conceput și realizat pentru a îndeplini funcția de unitate de vânzare, pentru utilizatorul final sau consumator, în punctul de achiziție;

*ambalaj secundar* – ambalaj grupat, supra-ambalaj – ambalaj conceput pentru a constitui la punctul de achiziție o grupare a unui număr de unități de vânzare, indiferent dacă acesta este vândut ca atare către utilizator sau consumatorul final ori dacă el servește numai ca mijloc de umplere a rafturilor în punctul de vânzare; el poate fi separat de produs fără a afecta caracteristicile produsului;

*ambalaj terțiar* (ambalaj pentru transport) - ambalaj conceput pentru a ușura manipularea și transportul unui număr de unități de vânzare sau ambalaje grupate, în scopul prevenirii deteriorării în timpul manipulării ori transportului. Ambalajul pentru transport nu include containerele rutiere, feroviare, navale sau aeriene.

*ambalaj de desfacere* – ambalaj care este destinat a fi umplut la punctele de vânzare, precum şi obiectele "de unică folosință", vândute umplute sau destinate a fi umplute în punctele de desfacere.

*deșeuri de ambalaje -* cantitatea de ambalaje sau materiale de ambalare care devin deșeuri după ce acestea au fost utilizate pentru a conține, a proteja, a livra și a prezenta produse și pe care deținătorul îl aruncă sau are intenția ori obligația să îl arunce. Deșeurile de ambalaje generate nu includ reziduurile de orice fel, rezultate din producția de ambalaje și de materiale de ambalare ori din orice alt proces de producție;

*Ambalaj nereciclabil* – ambalaj care, odată devenit deșeu, poate fi folosit doar pentru valorificare energetică sau eliminare.

*Ambalaj reciclabil* - ambalaj care odată devenit deșeu poate fi transformat prin operațiunile de valorificare din anexa nr. 2 din Legea deșeurilor nr. 209 din 29.07.2016 în produse, materiale sau substanțe pe a-și îndeplini funcția lor inițială sau pentru alte scopuri. Aceasta include retratarea materialelor organice, dar nu include valorificarea energetică sau conversia în vederea folosirii materialelor drept combustibil sau drept umplutură și nu include nici eliminarea.

În sensul prezentei legi, plasare pe piață înseamnă orice tip de furnizare a unui produs pe piață pentru prima dată, cu titlu profesional, spre distribuire, consum sau utilizare în cursul unei activități comerciale, fie contra cost, fie gratuit. Importul pe teritoriul vamal național se consideră plasare pe piață.

1. Articolul 11, alineatul (2), litera b) se modifică și va avea următorul cuprins:

”b) ambalajele fabricate din hârtie, carton, plastic, sticlă, metale, lemn sau compozit (clasificate la pozițiile tarifare 3923, 4415, 4819, 7010,7310, 7311, 7613, 7612) ce conțin produse.”

1. literele c) și d) de la articolul 11, alineatul (2) se exclud.
2. La articolul 11, alineatul (3) cuvântul ”importului” se înlocuiește cu textul ”plasării pe piața”.
3. Articolul 11, alineatul (4), punctul 2) se modifică și va avea următorul cuprins:

„2) Pentru ambalaje, mărimea taxei se stabilesc în sumă absolută la o unitate de măsură a greutății tipului de material din care sunt confecționate ambalajele (hârtie sau carton, plastic, sticlă, metale, lemn și compozit), după cum urmează:

|  |  |  |
| --- | --- | --- |
| Materialul ambalajului | Valoarea taxei pe ambalaje (lei/tonă) | |
| Nereciclabil | Reciclabil |
| hârtie și carton  4819 | *4000 lei* | *2800 lei* |
| Plastic  3923 | *18000 lei* | *13000 lei* |
| Sticlă  7010 | *8000 lei* | *6000 lei* |
| Metale, inclusiv aluminiu  7606 12, 7612, 7310, 7311 | *6000 lei* | *4000 lei* |
| Lemn  4415 | *5000 lei* | *4000 lei* |
| Compozit | *24000 lei* | *18000 lei* |
| Altele\* | *8500 lei* | *6000 lei* |

\*Altele se referă la alte tipuri de ambalaje care nu se includ la nici o poziție tarifară menționată în tabel.”

1. La articolul 11, alineatul (4) după punctul 2), se introduce punctul 21) care va avea următorul cuprins:

„21) În sensul prezentei legi, compozit se referă la ambalajele compozit conform definiției de la articolul 3, care au fost fabricate folosind materialele de la poziția tarifară 4811.”

1. Punctele 3) și 4) de la articolul 11, alineatul (4) se exclud.
2. La articolul 11 se introduce punctul 7) care va avea următoarea redacție:

„7) Subiecții legii, care sunt înregistrați în SIA-MD, beneficiază de o scutire de taxă pe ambalaje, egală cu raportul dintre cantitatea de deșeuri valorificate și cantitatea de deșeuri care corespunde obiectivului de valorificare conform anexei nr. 2 din HG 561/2020, înmulțit cu taxa pe ambalaje conform alineatului 2) al prezentului articol. Subiecții care au atins obiectivul de valorificare nu achită taxa pe ambalaje conform prezentului articol.

S=\*Ti

Unde:

S=Scutire;

V1=Cantitatea de deșeuri colectată;

V2=Cantitatea de deșeuri reciclată:

Ț1=Cantitatea de deșeuri ce corespunde țintei de colectare conform anexei nr.2 din Hotărârea Guvernului nr. 561/2020;

Ț2=Cantitatea de deșeuri ce corespunde țintei de reciclare conform anexei nr. 2 din Hotărârea Guvernului nr. 561/2020;

Ti= Valoarea Taxei pe ambalaje conform punctului 4 al prezentului articol;

Totodată, chiar dacă V1 și/ sau V2 depășesc cantitatea de deșeuri conform țintelor de colectare / reciclare, și nu pot depăși valoarea de 1.”

1. Alineatul (5) punctul 2) se modifică și va avea următorul cuprins:

„2) pentru ambalaje - greutatea ambalajelor de fiecare tip de materiale din care sunt confecționate.”

1. Articolul 14, alineatul (4) se modifică și va avea următorul conținut:

„(4) Subiecții vizați la art. 11 alin. (1), care nu fac parte dintr-un sistem colectiv sau nu s-au înregistrat ca sistem individual, calculează și achită plățile corespunzătoare și prezintă darea de seamă respectivă lunar, până la data de 25 a lunii imediat următoare lunii de gestiune.”

1. După articolul 14, alineatul (4) se introduce alineatul (5), care va avea următorul cuprins:

„(5) Subiecții vizați la art. 11 alin. (1), care fac parte dintr-un sistem colectiv sau s-au înregistrat ca sistem individual calculează și achită plățile corespunzătoare și prezintă darea de seamă anuală, până la data de 25.04 a anului imediat următor anului de gestiune.

La anexa nr. 8, pozițiile tarifare 3923, 4819 20 000, 4819, 7612 se exclud.

1. Se introduce articolul 20, care va avea următorul cuprins:

„**Articolul 20.**

Pentru anul 2023, țintele de colectare și reciclare se calculează având ca bază de calcul ambalajele puse pe piață începând cu data intrării în vigoare a prezentei legi”

**Art. II. - Dispoziții finale**

1. Prezenta lege intră în vigoare la o lună de la data publicării în monitorul oficial.
2. Guvernul, în termen de 3 luni de la data publicării prezentei legi, va aduce actele sale normative în concordanță cu aceasta.

**Președintele Parlamentului**